CELEX: 32015D0261
Language: et
Date: 2015-02-06 00:00:00
Title: Komisjoni rakendusotsus (EL) 2015/261, 6. veebruar 2015 , millega muudetakse otsuseid 2010/470/EL ja 2010/471/EL veterinaarsertifikaatide väljaandmise nõuete osas seoses hobuslaste sperma, munarakkude ja embrüotega kauplemisega liidus ja impordiga liitu (teatavaks tehtud numbri C(2015) 548 all)  EMPs kohaldatav tekst

24.2.2015   
            
            
               ET
            
            
               Euroopa Liidu Teataja
            
            
               L 52/1
            
         KOMISJONI RAKENDUSOTSUS (EL) 2015/261,
   6. veebruar 2015,
   millega muudetakse otsuseid 2010/470/EL ja 2010/471/EL veterinaarsertifikaatide väljaandmise nõuete osas seoses hobuslaste sperma, munarakkude ja embrüotega kauplemisega liidus ja impordiga liitu
   
      
         (teatavaks tehtud numbri C(2015) 548 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiu nõudeid, ning nende impordiks ühendusse, (1) eriti selle artikli 11 lõike 2 neljandat taanet, artikli 11 lõike 3 kolmandat taanet, artikli 17 lõike 2 punkti b ja artikli 18 lõike 1 esimest taanet,
   ning arvestades järgmist:
   
               (1)
            
            
               Direktiivis 92/65/EMÜ on sätestatud loomatervishoiu nõuded liidusiseseks kauplemiseks sperma, munarakkude ja embrüotega, mille suhtes ei kohaldata konkreetsetes liidu õigusaktides sätestatud loomatervishoiu nõudeid, ning nende impordiks liitu. See hõlmab nõudeid hobuslaste sperma, munarakkude ja embrüotega (edaspidi „tooted”) kauplemiseks ja nende impordiks liitu. Lisaks on selles sätestatud kõnealuste toodetega kauplemiseks ja nende liitu importimiseks vajalike veterinaarsertifikaatide näidiste loomine.
            
         
               (2)
            
            
               Direktiivi 92/65/EMÜ D lisaga on toodete suhtes ette nähtud teatavad nõuded, mis lisatakse nendega kauplemiseks ja nende liitu importimiseks vajalikele veterinaarsertifikaatide näidistele.
            
         
               (3)
            
            
               Komisjoni otsusega 2010/470/EL (2) on kehtestatud veterinaarsertifikaatide näidised muu hulgas ka hobuslaste sperma, munarakkude ja embrüote liidusiseseks kaubanduseks.
            
         
               (4)
            
            
               Komisjoni otsuses 2010/471/EL (3) on sätestatud tingimused hobuslaste sperma, munarakkude ja embrüote impordiks liitu seoses seemendusjaamade ja spermasäilituskeskuste ning embrüokogumis- ja -tootmisrühmade loetelude ja sertifitseerimisnõuetega.
            
         
               (5)
            
            
               Pärast seda, kui võeti vastu komisjoni rakendusmäärus (EL) nr 846/2014, (4) millega muudeti direktiivi 92/65/EMÜ D lisa ning kehtestati uued seemendusjaamade järelevalve eeskirjad ja nähti ette tingimused, mis kehtivad hobuslaste sperma, munarakkude ja embrüote doonorloomade suhtes lisaks tingimustele, mis on sätestatud nõukogu direktiivis 2009/156/EÜ, (5) on vaja kehtestada uued veterinaarsertifikaatide näidised liidusiseseks kauplemiseks kõnealuste toodetega ja nende impordiks liitu. Määrust (EL) nr 846/2014 kohaldatakse alates 1. oktoobrist 2014.
            
         
               (6)
            
            
               Seepärast tuleks liidu õigusaktide järjepidevuse huvides muuta otsustes 2010/470/EL ja 2010/471/EL sätestatud veterinaarsertifikaatide näidiseid. Pärast määruse (EL) nr 846/2014 ja käesoleva otsuse kohaldamiskuupäeva kogutud ja lähetatud toodetega peaksid olema kaasas käesolevas otsuses sätestatud uued veterinaarsertifikaatide näidised.
            
         
               (7)
            
            
               Kuna toodetel on pikk säilivusaeg, tuleb säilitada selliste toodete varude veterinaarsertifikaatide näidised, mis on kogutud, töödeldud ja säilitatud direktiivi 92/65/EMÜ nõuete kohaselt enne määrusega (EL) nr 846/2014 ja komisjoni määrusega (EL) nr 176/2010 (6) tehtud muudatuste kohaldamise kuupäeva.
            
         
               (8)
            
            
               Lisaks sellele tuleks muuta otsuses 2010/471/EL sätestatud veterinaarsertifikaadi näidise I osa punkti I.11 („Päritolukoht”), et sinna saaks kanda ainult ühe seemendusjaama, kust sperma pärineb, või spermasäilituskeskuse, kust sperma on lähetatud, või tunnustatud embrüokogumis- või -tootmisrühma, kust munarakud või embrüod pärinevad, ning viia see vastavusse otsuses 2010/470/EL sätestatud veterinaarsertifikaatide näidistega.
            
         
               (9)
            
            
               Lisaks tuleks otsuse 2010/471/EL I lisa 2. osa A jaos näidisena 1 sätestatud ja hobuslaste sperma liitu importimist käsitlevas veterinaarsertifikaadi näidises ning otsuse 2010/471/EL II lisa 2. osa A jaos näidisena 1 sätestatud ja hobuslaste munarakkude ja embrüote liitu importimist käsitlevas veterinaarsertifikaadi näidises muuta vesikulaarse stomatiidiga seotud loomatervishoiunõudeid, võttes arvesse maismaaloomade diagnostiliste testide ja vaktsiinide käsiraamatus („Manual for diagnostic tests and vaccines for Terrestrial Animals”) (7) sätestatud tervisekontrolli rahvusvahelisi standardeid.
            
         
               (10)
            
            
               Selleks et veelgi vähendada halduskoormust ja põhjusel, et see on seotud zootehniliste nõuetega ning ei ole oluline loomatervishoiunõuete sertifitseerimisel, on asjakohane jätta välja otsuses 2010/470/EL sätestatud veterinaarsertifikaatide näidiste I osa punktist I.31 ning otsuses 2010/471/EL sätestatud veterinaarsertifikaatide näidiste I osa punktist I.28 teave tõu kohta.
            
         
               (11)
            
            
               Seepärast tuleks otsuseid 2010/470/EL ja 2010/471/EL vastavalt muuta.
            
         
               (12)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2010/470/EL muudatused
   Otsust 2010/470/EL muudetakse järgmiselt.
   
               1)
            
            
               Artiklid 2 ja 3 asendatakse järgmisega.
               „Artikkel 2
               Hobuslaste sperma kaubandus
               Hobuslaste sperma transpordil ühest liikmesriigist teise peab saadetisega kaasas olema veterinaarsertifikaat, mis vastab ühele I lisas esitatud näidistest:
               
                           a)
                        
                        
                           veterinaarsertifikaadi näidis IA liidusiseseks kaubanduseks hobuslaste sperma saadetiste puhul, mis on kogutud direktiivi 92/65/EMÜ nõuete kohaselt pärast 30. septembrit 2014 ja lähetatud tunnustatud seemendusjaamast, kust sperma pärineb;
                        
                     
                           b)
                        
                        
                           veterinaarsertifikaadi näidis IB liidusiseseks kauplemiseks hobuslaste spermavarude saadetistega, mis on kogutud, töödeldud ja säilitatud direktiivi 92/65/EMÜ nõuete kohaselt pärast 31. augustit 2010 ja enne 1. oktoobrit 2014 ja lähetatud pärast 31. augustit 2010 tunnustatud seemendusjaamast, kust sperma pärineb;
                        
                     
                           c)
                        
                        
                           veterinaarsertifikaadi näidis IC liidusiseseks kaubanduseks hobuslaste spermavarude saadetiste puhul, mis on kogutud, töödeldud ja säilitatud direktiivi 92/65/EMÜ nõuete kohaselt enne 1. septembrit 2010 ja lähetatud pärast 31. augustit 2010 tunnustatud seemendusjaamast, kust sperma pärineb;
                        
                     
                           d)
                        
                        
                           veterinaarsertifikaadi näidis ID liidusiseseks kaubanduseks järgmiste saadetiste puhul:
                           
                                       i)
                                    
                                    
                                       hobuslaste sperma, mis on kogutud, töödeldud ja säilitatud direktiivi 92/65/EMÜ nõuete kohaselt pärast 30. septembrit 2014 ja lähetatud tunnustatud spermasäilituskeskusest;
                                    
                                 
                                       ii)
                                    
                                    
                                       hobuslaste spermavarud, mis on kogutud, töödeldud ja säilitatud direktiivi 92/65/EMÜ nõuete kohaselt:
                                       
                                                   —
                                                
                                                
                                                   pärast 31. augustit 2010 ja enne 1. oktoobrit 2014; või
                                                
                                             
                                                   —
                                                
                                                
                                                   enne 1. septembrit 2010;
                                                
                                             ja lähetatud tunnustatud spermasäilituskeskusest pärast 31. augustit 2010.
                                    
                                 
                     Artikkel 3
               Hobuslaste munarakkude ja embrüote kaubandus
               Hobuslaste munarakkude ja embrüote transpordil ühest liikmesriigist teise peab saadetisega kaasas olema veterinaarsertifikaat, mis vastab ühele II lisas esitatud näidistest:
               
                           a)
                        
                        
                           veterinaarsertifikaadi näidis IIA liidusiseseks kaubanduseks hobuslaste munarakkude ja embrüote saadetiste puhul, mis on kogutud või toodetud direktiivi 92/65/EMÜ nõuete kohaselt pärast 30. septembrit 2014 ja lähetatud tunnustatud embrüokogumis- või -tootmisrühma poolt, kust munarakud või embrüod pärinevad;
                        
                     
                           b)
                        
                        
                           veterinaarsertifikaadi näidis IIB liidusiseseks kaubanduseks hobuslaste munaraku- ja embrüovarude saadetiste puhul, mis on kogutud, töödeldud ja säilitatud direktiivi 92/65/EMÜ nõuete kohaselt pärast 31. augustit 2010 ja enne 1. oktoobrit 2014 ja lähetatud pärast 31. augustit 2010 sellise tunnustatud embrüokogumis- või -tootmisrühma poolt, kust munarakud või embrüod pärinevad;
                        
                     
                           c)
                        
                        
                           veterinaarsertifikaadi näidis IIC liidusiseseks kaubanduseks hobuslaste munaraku- ja embrüovarude saadetiste puhul, mis on kogutud, töödeldud ja säilitatud direktiivi 92/65/EMÜ nõuete kohaselt enne 1. septembrit 2010 ja lähetatud pärast 31. augustit 2010 sellise tunnustatud embrüokogumisrühma poolt, kust munarakud või embrüod pärinevad.”
                        
                     
         
               2)
            
            
               I ja II lisa asendatakse käesoleva otsuse I lisas esitatud tekstiga.
            
         Artikkel 2
   Otsuse 2010/471/EL muudatused
   Otsust 2010/471/EL muudetakse järgmiselt.
   
               1)
            
            
               Artiklis 2 asendatakse punkt c järgmisega:
               
                           „c)
                        
                        
                           nendega on kaasas veterinaarsertifikaat, mis on koostatud vastavalt ühele I lisa 2. osas esitatud veterinaarsertifikaadi näidistest ja täidetud vastavalt kõnealuse lisa 1. osas esitatud selgitavatele märkustele:
                           
                                       i)
                                    
                                    
                                       NÄIDIS 1 – Veterinaarsertifikaadi näidis hobuslaste selliste spermasaadetiste impordiks, mis on kogutud direktiivi 92/65/EMÜ nõuete kohaselt pärast 30. septembrit 2014 ja lähetatud tunnustatud seemendusjaamast, kust sperma pärineb;
                                    
                                 
                                       ii)
                                    
                                    
                                       NÄIDIS 2 – Veterinaarsertifikaadi näidis hobuslaste selliste spermavarude saadetiste impordiks, mis on kogutud, töödeldud ja säilitatud direktiivi 92/65/EMÜ nõuete kohaselt pärast 31. augustit 2010 ja enne 1. oktoobrit 2014 ja lähetatud pärast 31. augustit 2010 sellisest tunnustatud seemendusjaamast, kust sperma pärineb;
                                    
                                 
                                       iii)
                                    
                                    
                                       NÄIDIS 3 – Veterinaarsertifikaadi näidis hobuslaste selliste spermavarude saadetiste impordiks, mis on kogutud, töödeldud ja säilitatud direktiivi 92/65/EMÜ nõuete kohaselt enne 1. septembrit 2010 ja lähetatud pärast 31. augustit 2010 sellisest tunnustatud seemendusjaamast, kust sperma pärineb;
                                    
                                 
                                       iv)
                                    
                                    
                                       NÄIDIS 4 – Veterinaarsertifikaadi näidis järgmiste saadetiste impordiks:
                                       
                                                   —
                                                
                                                
                                                   hobuslaste sperma, mis on kogutud, töödeldud ja säilitatud direktiivi 92/65/EMÜ nõuete kohaselt pärast 30. septembrit 2014 ja lähetatud tunnustatud spermasäilituskeskusest;
                                                
                                             
                                                   —
                                                
                                                
                                                   hobuslaste spermavarud, mis on kogutud, töödeldud ja säilitatud direktiivi 92/65/EMÜ nõuete kohaselt:
                                                   
                                                               a.
                                                            
                                                            
                                                               pärast 31. augustit 2010 ja enne 1. oktoobrit 2014; või
                                                            
                                                         
                                                               b.
                                                            
                                                            
                                                               enne 1. septembrit 2010;
                                                            
                                                         ja lähetatud tunnustatud spermasäilituskeskusest pärast 31. augustit 2010.
                                                
                                             
                                 Kui Euroopa Liidu ja kolmandate riikide vaheliste kahepoolsete kokkulepetega on sätestatud sertifitseerimise erinõuded, siis kohaldatakse nimetatud nõudeid.”
                        
                     
         
               2)
            
            
               Artiklis 3 asendatakse punkt c järgmisega:
               
                           „c)
                        
                        
                           nendega on kaasas veterinaarsertifikaat, mis on koostatud vastavalt ühele II lisa 2. osas esitatud veterinaarsertifikaadi näidistest ja täidetud vastavalt kõnealuse lisa 1. osas esitatud selgitavatele märkustele:
                           
                                       i)
                                    
                                    
                                       NÄIDIS 1 – Veterinaarsertifikaadi näidis hobuslaste selliste munaraku- ja embrüosaadetiste impordiks, mis on kogutud ja toodetud direktiivi 92/65/EMÜ nõuete kohaselt pärast 30. septembrit 2014 ja lähetatud tunnustatud embrüokogumis- või -tootmisrühma poolt, kust munarakud või embrüod pärinevad;
                                    
                                 
                                       ii)
                                    
                                    
                                       NÄIDIS 2 – Veterinaarsertifikaadi näidis hobuslaste selliste munaraku- ja embrüovarude saadetiste impordiks, mis on kogutud, toodetud ja säilitatud direktiivi 92/65/EMÜ nõuete kohaselt pärast 31. augustit 2010 ja enne 1. oktoobrit 2014 ja lähetatud pärast 31. augustit 2010 tunnustatud embrüokogumis- või -tootmisrühma poolt, kust munarakud või embrüod pärinevad.
                                    
                                 Kui Euroopa Liidu ja kolmandate riikide vaheliste kahepoolsete kokkulepetega on sätestatud sertifitseerimise erinõuded, siis kohaldatakse nimetatud nõudeid.”
                        
                     
         
               3)
            
            
               I ja II lisa muudetakse vastavalt käesoleva otsuse II lisale.
            
         Artikkel 3
   Adressaadid
   Käesolev otsus on adresseeritud liikmesriikidele.
   
      Brüssel, 6. veebruar 2015
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 268, 14.9.1992, lk 54.
   
      (2)  Komisjoni otsus 2010/470/EL, 26. august 2010, millega kehtestatakse veterinaarsertifikaatide näidised hobuslaste, lammaste ja kitsede sperma, munarakkude ja embrüote ning sigade munarakkude ja embrüote liidusiseseks kaubanduseks (ELT L 228, 31.8.2010, lk 15).
   
      (3)  Komisjoni otsus 2010/471/EL, 26. august 2010, hobuslaste sperma, munarakkude ja embrüote liitu importimise kohta seoses seemendusjaamade ja spermasäilituskeskuste ning embrüokogumis- ja -tootmisrühmade loetelude ja sertifitseerimisnõuetega (ELT L 228, 31.8.2010, lk 52).
   
      (4)  Komisjoni rakendusmäärus (EL) nr 846/2014, 4. august 2014, millega muudetakse nõukogu direktiivi 92/65/EMÜ D lisa seoses hobuslaste liikidesse kuuluvate doonorloomadega (ELT L 232, 5.8.2014, lk 5).
   
      (5)  Nõukogu direktiiv 2009/156/EÜ, 30. november 2009, hobuslaste liikumist ja kolmandatest riikidest importimist reguleerivate loomatervishoiunõuete kohta (ELT L 192, 23.7.2010, lk 1).
   
      (6)  Komisjoni määrus (EL) nr 176/2010, 2. märts 2010, millega muudetakse nõukogu direktiivi 92/65/EMÜ D lisa seemendusjaamade ja sperma säilitamise keskuste, embrüokogumis- ja -tootmisrühmade, hobuslaste, lammaste ja kitsede doonorloomade ning nimetatud liikide sperma, munarakkude ja embrüote käitlemise tingimuste osas (ELT L 52, 3.3.2010, lk 14).
   
      (7)  Maismaaloomade diagnostiliste testide ja vaktsiinide käsiraamat, 2013. aasta väljaanne, Maailma Loomatervise Organisatsioon.
   
      I LISA
      „
            I LISA
            
               VETERINAARSERTIFIKAADI NÄIDISED LIIDUSISESEKS KAUBANDUSEKS HOBUSLASTE SPERMA SAADETISTE PUHUL
            
            A   OSA
            Veterinaarsertifikaadi näidis IA liidusiseseks kaubanduseks hobuslaste sperma saadetiste puhul, mis on kogutud direktiivi 92/65/EMÜ nõuete kohaselt pärast 30. septembrit 2014 ja lähetatud tunnustatud seemendusjaamast, kust sperma pärineb
            
               
            
               
            
               
            
               
            
               
            
               
            B   OSA
            Veterinaarsertifikaadi näidis IB liidusiseseks kauplemiseks hobuslaste spermavarude saadetistega, mis on kogutud, töödeldud ja säilitatud direktiivi 92/65/EMÜ nõuete kohaselt pärast 31. augustit 2010 ja enne 1. oktoobrit 2014 ja lähetatud pärast 31. augustit 2010 sellisest tunnustatud seemendusjaamast, kust sperma pärineb
            
               
            
               
            
               
            
               
            
               
            
               
            C   OSA
            Veterinaarsertifikaadi näidis IC liidusiseseks kaubanduseks hobuslaste spermavarude saadetiste puhul, mis on kogutud, töödeldud ja säilitatud direktiivi 92/65/EMÜ nõuete kohaselt enne 1. septembrit 2010 ja lähetatud pärast 31. augustit 2010 sellisest tunnustatud seemendusjaamast, kust sperma pärineb
            
               
            
               
            
               
            
               
            D   OSA
            Veterinaarsertifikaadi näidis ID liidusiseseks kaubanduseks hobuslaste sperma saadetiste puhul, mis on kogutud, töödeldud ja säilitatud direktiivi 92/65/EMÜ kohaselt pärast 30. septembrit 2014, ning hobuslaste spermavarude saadetiste puhul, mis on kogutud, töödeldud ja säilitatud direktiivi 92/65/EMÜ kohaselt pärast 31. augustit 2010 ja enne 1. oktoobrit 2014 või enne 1. septembrit 2010 ning lähetatud tunnustatud spermasäilituskeskusest pärast 31. augustit 2010
            
               
            
               
            
               
         
         
            II LISA
            
               VETERINAARSERTIFIKAADI NÄIDIS LIIDUSISESEKS KAUBANDUSEKS HOBUSLASTE MUNARAKKUDE JA EMBRÜOTE SAADETISTE PUHUL
            
            A   OSA
            Veterinaarsertifikaadi näidis IIA liidusiseseks kaubanduseks hobuslaste munarakkude ja embrüote saadetiste puhul, mis on kogutud või toodetud direktiivi 92/65/EMÜ nõuete kohaselt pärast 30. septembrit 2014 ja lähetatud tunnustatud embrüokogumis- või -tootmisrühma poolt, kust munarakud või embrüod pärinevad
            
               
            
               
            
               
            
               
            B   OSA
            Veterinaarsertifikaadi näidis IIB liidusiseseks kaubanduseks hobuslaste munaraku- ja embrüovarude saadetiste puhul, mis on kogutud, töödeldud ja säilitatud direktiivi 92/65/EMÜ nõuete kohaselt pärast 31. augustit 2010 ja enne 1. oktoobrit 2014 ja lähetatud pärast 31. augustit 2010 sellise tunnustatud embrüokogumis- või -tootmisrühma poolt, kust munarakud või embrüod pärinevad
            
               
            
               
            
               
            C   OSA
            Veterinaarsertifikaadi näidis IIC liidusiseseks kaubanduseks hobuslaste munaraku- ja embrüovarude saadetiste puhul, mis on kogutud, töödeldud ja säilitatud direktiivi 92/65/EMÜ nõuete kohaselt enne 1. septembrit 2010 ja lähetatud pärast 31. augustit 2010 sellise tunnustatud embrüokogumisrühma poolt, kust munarakud või embrüod pärinevad
            
               
            
               
            
               
         ”
   
   
      II LISA
      Otsuse 2010/471/EL I ja II lisa muudetakse järgmiselt.
      
                  1)
               
               
                  I lisa 2. osa asendatakse järgmisega:
                  „2.   OSA
                  
                     A   jagu
                  
                  NÄIDIS 1 – Veterinaarsertifikaadi näidis hobuslaste selliste spermasaadetiste impordiks, mis on kogutud direktiivi 92/65/EMÜ nõuete kohaselt pärast 30. septembrit 2014 ja lähetatud tunnustatud seemendusjaamast, kust sperma pärineb
                  
                     
                  
                     
                  
                     
                  
                     
                  
                     
                  
                     
                  
                     
                  
                     B   jagu
                  
                  NÄIDIS 2 – Veterinaarsertifikaadi näidis hobuslaste selliste spermavarude saadetiste impordiks, mis on kogutud, töödeldud ja säilitatud direktiivi 92/65/EMÜ nõuete kohaselt pärast 31. augustit 2010 ja enne 1. oktoobrit 2014 ja lähetatud pärast 31. augustit 2010 sellisest tunnustatud seemendusjaamast, kust sperma pärineb
                  
                     
                  
                     
                  
                     
                  
                     
                  
                     
                  
                     
                  
                     C   jagu
                  
                  NÄIDIS 3 – Veterinaarsertifikaadi näidis hobuslaste selliste spermavarude saadetiste impordiks, mis on kogutud, töödeldud ja säilitatud direktiivi 92/65/EMÜ nõuete kohaselt enne 1. septembrit 2010 ja lähetatud pärast 31. augustit 2010 sellisest tunnustatud seemendusjaamast, kust sperma pärineb
                  
                     
                  
                     
                  
                     
                  
                     
                  
                     D   jagu
                  
                  NÄIDIS 4 – Veterinaarsertifikaadi näidis hobuslaste selliste spermasaadetiste impordiks, mis on kogutud, töödeldud ja säilitatud direktiivi 92/65/EMÜ kohaselt pärast 30. septembrit 2014, ning hobuslaste selliste spermavarude saadetiste impordiks, mis on kogutud, töödeldud ja säilitatud direktiivi 92/65/EMÜ kohaselt pärast 31. augustit 2010 ja enne 1. oktoobrit 2014 või enne 1. septembrit 2010 ning lähetatud tunnustatud spermasäilituskeskusest pärast 31. augustit 2010
                  
                     
               
            
                  2)
               
               
                  II lisa asendatakse järgmisega:
                  
                     „II LISA
                     
                        VETERINAARSERTIFIKAATIDE NÄIDISED HOBUSLASTE MUNARAKKUDE JA EMBRÜOTE IMPORTIMISEKS
                     
                     1.   OSA
                     
                        Selgitavad märkused sertifikaatide kohta
                     
                     
                                 a)
                              
                              
                                 Veterinaarsertifikaadid väljastatakse eksportiva kolmanda riigi pädeva asutuse poolt vastavalt II lisa 2. osas sätestatud näidisele.
                                 Kui sihtliikmesriik on kehtestanud sertifitseerimise lisanõuded, lisatakse veterinaarsertifikaadi originaalvormile ka kõnealuste nõuete täitmise kinnitused.
                              
                           
                                 b)
                              
                              
                                 Sertifikaat koosneb ühest paberilehest, aga kui on vaja rohkem tekstiruumi, on sertifikaat sellisel kujul, et kõik vajalikud paberilehed moodustavad osa ühtsest tervikust ja on jagamatud.
                              
                           
                                 c)
                              
                              
                                 Kui veterinaarsertifikaadi näidises nõutakse, et teatavad väited tuleb mittevajalikena maha tõmmata, võib asjakohatud väited läbi kriipsutada ja sertifikaati väljastav ametnik peab neile lisama oma initsiaalid ja pitseri, või need sertifikaadist täielikult välja jätta.
                              
                           
                                 d)
                              
                              
                                 Veterinaarsertifikaat koostatakse vähemalt ühes selle liikmesriigi ametlikus keeles, mille piiripunkti kaudu saadetis Euroopa Liitu siseneb, ning vähemalt ühes sihtliikmesriigi ametlikus keeles. Nimetatud liikmesriigid võivad lubada sertifikaadi koostada mõne muu liikmesriigi ametlikus keeles, millele vajaduse korral lisatakse ametlik tõlge.
                              
                           
                                 e)
                              
                              
                                 Kui saadetise osade identifitseerimiseks (loend veterinaarsertifikaadi näidise lahtris I.28) lisatakse sertifikaadile lisalehti, käsitatakse neid paberilehti samuti veterinaarsertifikaadi originaali osadena ja igale leheküljele kannab sertifikaati väljastav ametnik oma allkirja ja pitseri.
                              
                           
                                 f)
                              
                              
                                 Kui veterinaarsertifikaat, sealhulgas punktis e osutatud lisalehti sisaldav sertifikaat, koosneb enam kui ühest leheküljest, on iga lehekülg selle alumisel serval nummerdatud (leheküljenumber/lehekülgede koguarv) ning selle ülemisel serval on pädeva asutuse määratud sertifikaadi viitenumber.
                              
                           
                                 g)
                              
                              
                                 Veterinaarsertifikaadi originaali peab täitma ja allkirjastama veterinaarjärelevalve ametnik viimasel tööpäeval enne saadetise laadimist Euroopa Liitu eksportimiseks. Eksportiva kolmanda riigi pädevad asutused tagavad, et järgitakse sertifikaatide nõudeid, mis on võrdväärsed nõukogu direktiivis 96/93/EÜ (1) sätestatud nõuetega.
                                 Veterinaarjärelevalve ametniku allkirja ja pitseri värv peab erinema veterinaarsertifikaadi teksti värvist. Sama reeglit kohaldatakse ka pitserite (v.a reljeefpitserid) ja vesimärkide suhtes.
                              
                           
                                 h)
                              
                              
                                 Terviseohutuse sertifikaadi originaal peab olema saadetisega kaasas Euroopa Liitu sisenemise piiripunktini.
                              
                           
                                 i)
                              
                              
                                 Veterinaarsertifikaadi näidise lahtrites I.2 ja II.a viidatud veterinaarsertifikaadi viitenumber peab olema väljastatud eksportiva kolmanda riigi pädeva asutuse poolt.
                              
                           2.   OSA
                     
                        A   jagu
                     
                     NÄIDIS 1 – Veterinaarsertifikaadi näidis hobuslaste selliste munaraku- ja embrüosaadetiste impordiks, mis on kogutud ja toodetud direktiivi 92/65/EMÜ nõuete kohaselt pärast 30. septembrit 2014 ja lähetatud tunnustatud embrüokogumis- või -tootmisrühma poolt, kust munarakud või embrüod pärinevad
                     
                        
                     
                        
                     
                        
                     
                        
                     
                        
                     
                        B   jagu
                     
                     NÄIDIS 2 – Veterinaarsertifikaadi näidis hobuslaste selliste munaraku- ja embrüovarude saadetiste impordiks, mis on kogutud, toodetud ja säilitatud direktiivi 92/65/EMÜ nõuete kohaselt pärast 31. augustit 2010 ja enne 1. oktoobrit 2014 ja lähetatud pärast 31. augustit 2010 tunnustatud embrüokogumis- või -tootmisrühma poolt, kust munarakud või embrüod pärinevad
                     
                        
                  
               
            
         (1)  EÜT L 13, 16.1.1997, lk 28.